CELEX: 62011TN0092
Language: et
Date: 2011-02-18 00:00:00
Title: Kohtuasi T-92/11: 18. veebruaril 2011 esitatud hagi — Andersen versus komisjon

2.4.2011   
            
            
               ET
            
            
               Euroopa Liidu Teataja
            
            
               C 103/28
            
         18. veebruaril 2011 esitatud hagi — Andersen versus komisjon
   (Kohtuasi T-92/11)
   2011/C 103/48
   Kohtumenetluse keel: inglise
   
      Pooled
   
   
      Hageja: Jørgen Andersen (Ballerup, Taani) (esindajad: advokaadid F. Nissen ja G. Van de Walle de Ghelcke)
   
      Kostja: Euroopa Komisjon
   
      Hageja nõuded
   
   
               —
            
            
               Tühistada komisjoni 24. veebruari 2010. aasta otsuse (riigiabi C 41/08 (NN 35/08)) — Taani transpordiministeeriumi ja Danske Statsbaneri (DSB) vahel sõlmitud avaliku teenindamise lepingud (ELT 2011 L 7, lk 1), artikli 1 lõige 2;
            
         
               —
            
            
               mõista hageja kohtukulud välja komisjonilt.
            
         
      Väited ja peamised argumendid
   
   Hageja esitab oma hagi põhjendamiseks kolm väidet.
   
               1.
            
            
               Esimese väite kohaselt on komisjon selgelt rikkunud õigusnormi, kuna ta leidis, et Taani valitsus ei ole teinud ilmselt hindamisviga seoses Kopenhaagen-Ystadi liini liigitamisega avalikuks teenindamiseks, ning kuna ta lisas selle avaliku teenindamise lepingute süsteemi. Hageja leiab, et seda liini on turuosalised tõhusalt teenindanud ilma toetusteta ja seega ei tuleks seda lisada avaliku teenindamise lepingusse.
            
         
               2.
            
            
               Teise väite kohaselt on komisjon selgelt rikkunud õigusnormi, kuna ei kohustanud tagasi maksma DSB-le makstud ülemäärast hüvitist, mis on kokkusobimatu seetõttu, et Taani riigile kui DSB aktsionärile maksti dividende. Hageja leiab, et dividendide maksmine täielikult riigi omandis olevalt äriühingult riigile ei ole õiguspärane mehhanism kokkusobimatu ülemäärase hüvitise kompenseerimiseks.
            
         
               3.
            
            
               Kolmanda väite kohaselt on komisjon selgelt rikkunud õigusnormi, kuna kohaldas määrust nr 1370/2007 (1) selle asemel, et kohaldada määrust nr 1191/69 (2). Hageja leiab, ebaseadusliku riigiabi puhul peaks komisjon kohaldama abi andmise ajal kehtinud seadust.
            
         
      (1)  Euroopa Parlamendi ja nõukogu 23. oktoobri 2007. aasta määrus (EÜ) nr 1370/2007, mis käsitleb avaliku reisijateveoteenuse osutamist raudteel ja maanteel ning millega tunnistatakse kehtetuks nõukogu määrused (EMÜ) nr 1191/69 ja (EMÜ) nr 1107/70 (ELT 2007 L 315, lk 1).
   
      (2)  Nõukogu 26. juuni 1969. aasta määrus (EMÜ) nr 1191/69, raudtee-, maantee- ja siseveetranspordis osutatavate avalike teenuste kontseptsioonist tulenevaid kohustusi puudutavate liikmesriikidepoolsete meetmete kohta (EÜT 1969 L 156, lk 1).